Projekt “Mitte midagi puuetega naistele puuetega naisteta!”
#000000
Eestis puuduvad riiklikud poliitikad, mis pööraksid eraldi tähelepanu puuetega naiste haavatavusele. Tähelepanuta ei saa jätta puuetega naiste ärakasutamist seksuaalobjektina ning inimkaubandust. Puuetega naised langevad suurema tõenäosusega igasuguse vägivalla (füüsilise, seksuaalse ja psühholoogilise ja jälitamise) ohvriks kui puueteta naised. Puuetega naistele pole tagatud ligipääsetavus naistearstide vastuvõttudele ning naiste varjupaigad pole valdavas enamuses juurdepääsetavad liikumispuudega naistele. Puudega naist nähakse võrreldes puudeta naisega pigem vähemväärtuslikuna ning isegi võrreldes puudega meestega vähemväärtuslikuna. Eesti õigusruumis ei rakendata terminit „mitmene diskriminerimine“, mistõttu puuetega naiste õigused ja kaitse on äärmiselt kitsendatud.
#000001
Eestis on inimesi ja organisatsioone, kes on teadlikud puuetega naiste olukorrast, kuid need teadmised on jäänud organisatsiooni- või isikupõhiseks. Puuetega naiste temaatikat ei peeta poliitilisel ega õigusloome tasandil oluliseks. Eriliselt muret teeb järgnev: naiste ja naiste õiguste eest võitlejate vastu suunatud vaenulik suhtumine on esindatud Eesti Vabariigi valitsuse kõige kõrgemal tasandil. Praegune välisminister (varasemalt Justiitsminister), rahandusminister ja siseminister on kõik teinud halvustavaid kommentaare naiste ja naiste õiguste eest võitlejate kohta.
#000002
Eestis on kätte jõudnud viimane kriitiline piir ja aeg, kus puuetega naiste õiguste edendamisel ja kaitsel peab algama uus ajajärk. Projektiga Women with Disabilities: “Nothing About Us Without Us!” viiakse läbi puuetega naisi puudutavad uuringud, töötoad puuetega naistele, kunstinäitus ning luuakse ümarlaud strateegilise pikaajalise koostöö arendamiseks, mis töötab aktiivselt ja intensiivselt puuetega naiste õiguste edendamise suunal. Projekti käigus on oluline võimalikult tihti kohtuda poliitilisel tasandil, olles võimalikult palju kaasatud eelnõude kirjutamisel-planeerimisel, konsultatsoonidel, sh algatades eelnõusid, manifeste, allkirjade kogumisi. Puuetega naiste hääl tuleb viia seadusandja teadvusvälja.
#000003
Projekti tulemusena on puuetega naistel suurem teadlikkus inimõigustest ja võrdsest kohtlemisest, soolisest võrdõiguslikkusest, mitmekordsest diskrimineerimisest, inimkaubandusest, puuetega naiste vastu suunatud vägivallast. On võideldud puuetega naiste kohta kujunenud eelarvamuste ja negatiivsete stereotüüpide vastu. Puuetega naised on viidud kokku, et julgustada ja toetada neid osalemaks ühiskonnaelus täisväärtuslike kodanikena.
#000004
Lisaks kaasatakse projekti Eesti Naisuurimus- ja Teabekeskus (võrdõiguslikkuse süvalaiendamine), Feministeerium (sugu ja seksuaalsus poliitiliste tööriistadena), Eesti Seksuaaltervise Liit (seksuaaltervise haridus), Eesti Naisliit (naiste õiguste igasugune ahistamine), Eesti Inimõiguste Keskus (inimõiguste olukorra ja kaitse jälgimine ning uurimine Eestis ja välisriikides), Eesti Puuetega Inimeste Koda (poliitikate kujundamine). Samuti kaasatakse projekti naised, kes peavad kogema mitmekordset diskrimineerimist – Eesti LGBT Ühing (puudega lesbi, end naisena identifitseeriv puudega meessoost isik), puudega naised, kes kuuluvad samaaegselt etnilisse vähemusrühma.
#000006